Simulacija klimatskog djelovanja: Climate Justice Hawks

****

Za: Glavne pregovarače organizacije Climate Justice Hawks

Predmet: Priprema za samit o klimatskom djelovanju

Dobrodošli na samit o klimatskom djelovanju. Generalni sekretar UN poziva vas i vođe svih zainteresovanih strana da udruženo djelujete kako biste uspješno riješili problem klimatskih promjena. U pozivu, Generalni sekretar je naveo sljedeće: "Opasnost od klimatskih promjena je trka koju gubimo, ali je to i trka u kojoj možemo da pobijedimo... Nauka ... nam govori kako će svaki porast temperature od 1,5°C nanijeti veliku i nepovratnu štetu ekosistemima koji nas održavaju u životu... Ali nam nauka, takođe, govori da nije prekasno. Mi to možemo... Ali to će zahtijevati fundamentalne promjene u svim aspektima društva — načinu na koji uzgajamo hranu, koristimo zemlju, obezbjeđujemo gorivo za transport i pokrećemo privredu... Zajedničkim djelovanjem, nikoga nećemo ostaviti na cjedilu."

Cilj samita je stvaranje plana da se ograniči globalno zagrijavanje na manje od 2°C [3,6°F] iznad predindustrijskog nivoa i da se teži smanjenju na 1,5°C [2,7°F], što su međunarodni ciljevi koji su formalno priznati u Pariskom sporazumu o klimi. Naučni dokazi su jasni: zagrijavanje iznad ove granice će za posljedicu imati katastrofalne i nepovratne uticaje koji će predstavljati prijetnju po zdravlje, prosperitet i živote ljudi svih nacija.

Vaša grupa uključuje velike osnovane organizacije za zaštitu životne sredine i novije pokrete mladih, gdje su i u jednim i u drugim angažovani milioni ljudi širom svijeta. Vaša grupa takođe uključuje predstavnike iz najugroženijih zajednica, kao što su male ostrvske države i autohtono stanovništvo koji su na samom udaru klimatskih promjena i čija sposobnost da napreduju ili čak i prežive zavisi od ograničavanja globalnog zagrijavanja na 1,5 °C iznad predindustrijskog nivoa. Vi govorite u ime budućih generacija, siromašnih i najugroženijih naroda na svijetu.

Prioriteti vaše politike su navedeni dolje. Možete, međutim, predložiti ili blokirati bilo koju dostupnu politiku.

1. Ograničiti zagrijavanje znatno ispod 2°C i što je moguće bliže temperaturi od 1,5°C. Svijet sa porastom temperature od 2°C će i dalje snažno uticati na današnje mlade ljude i ugroženo stanovništvo, koje je najmanje doprinijelo klimatskim promjenama, ali će više patiti zbog ekstremnih vremenskih katastrofa, povećanog broja poplava, suša, toplotnih talasa i javnih zdravstvenih kriza. Postizanje najjačeg mogućeg sporazuma za smanjenje emisija gasova koji izazivaju efekat staklene bašte (GHG) što je prije moguće, će smanjiti uticaj na narode u razvoju, autohtono stanovništvo, siromašne i mlade ljude.
2. Prelazak na 100% obnovljivu energiju što je prije moguće putem taksi za visoki sadržaj ispuštanja ugljenika, subvencija za obnovljive izvore energije i oporezivanja fosilnih goriva. Emisije od fosilnih goriva (ugalj, nafta, prirodni gas) u najvećoj mjeri doprinose klimatskim promjenama. Svijet odmah mora da smanji izvlačenje fosilnih goriva i da zadrži ugljenik u zemlji. Ekonomisti su saglasni da je određivanje cijene emisija ugljen dioksida (CO2) koje utiču na ekološke i društvene troškove (iznad 50 $ po toni CO2)najbolji način da se smanje globalne emisije. Takođe možete razmotriti subvencionisanje obnovljivih izvora energije i/ili oporezivanje i zakonsko regulisanje uglja, nafte i gasa.
3. Smanjiti krčenje šuma Broj svjetskih šuma je u ozbiljnom opadanju. Krčenje šuma je trenutno odgovorno za 15% emisija gasova koji izazivaju efekat staklene bašte. Djelujte kako biste zaštitili preostale šume i ljude koji žive u njima ili se oslanjaju na njih, uključujući autohtono stanovništvo. Zaštitom šuma se takođe štite zalihe svježe vode, prirodni resursi i biodiverzitet.
4. Čuvajte se nastojanja koja prijete globalnoj proizvodnji hrane i pravima autohtonog stanovništva na zemlju. Opsežno sprovođenje politika kao što su pošumljavanje, biogoriva i metode uklanjanja ugljenika kao što je bioenergija sa hvatanjem i skladištenjem ugljenika (BECCS) će zahtijevati velike površine zemlje što može predstavljati prijetnju proizvodnji hrane i otjerati autohtono i siromašno stanovništvo iz njihovih domova. Razmotrite kolika je površina zemlje potrebna za svaku datu politiku.
5. Lobirajte ostale grupe za snažno djelovanje. Kao nezavisni aktivisti, vi niste obavezani ličnim interesima. Ali vi nemate veliku moć u poređenju sa vladama i industrijom fosilnih goriva. Industrija fosilnih goriva će pokušati da marginalizuje vas i ljude koje vi predstavljate nazivajući vas naivnim i loše informisanim. Pokušaće da bace sumnju na klimatologiju ističući neizvjesnost, prateći isti scenario koji je duvanska industrija uspješno koristila mnogo godina kako bi zbunila javnost i odložila djelovanje. Koristite koje god nenasilne taktike, koje smatrate prikladnim kako biste dobili pažnju onih na vlasti. Razmotrite mogućnost mirnih demonstracija i strastvenih govora. Zauzmite visokomoralni stav i podsjetite ljude za šta se borite - za svijet u kom svako dijete i svaka osoba mogu da napreduju.

Dodatna razmatranja

Pokret za borbu protiv klimatskih promjena raste. Naučni konsenzus je jasan: klimatske promjene se dešavaju sada, one su prije svega izazvane ljudskim djelovanjem i ukoliko se ne kontrolišu one će imati razarajuće posljedice na naš prosperitet, zdravlje i živote. Mladi ljudi danas imaju najviše da izgube. Oni su rođeni u privredi zasnovanoj na fosilnim gorivima koju oni nisu izgradili, ali koja prijeti da ih ostavi u osiromašenom i opasnom svijetu, svijetu bez bogate raznovrsnosti biljnog i životinjskog svijeta u kojem su prethodne generacije uživale. Klimatske promjene su fundamentalno pitanje pravde. Što prije sva preduzeća, potrošači i nacije smanje emisije, vjerovatnije je da ćemo svi uspjeti i da će tranzicija biti lakša.

Smanjenje emisija gasova koji izazivaju efekat staklene bašte će dovesti do poboljšanja javnog zdravlja, društvenih pogodnosti, uključujući poboljšan kvalitet vazduha i vode, zelenije gradove, energetsku bezbjednost i bezbjednost hrane, bolje zdravlje, nove poslove i veću sposobnost brzog oporavljanja. Ograničavanje zagrijavanja na 1,5°C, prije nego na 2°C, će spasiti više od 100 miliona ljudi od nestašica vode, do 2 milijarde ljudi od opasnih toplotnih talasa, i mnoge biljne i životinjske vrste od rizika istrebljenja koji je izazvan klimatskim promjenama. Djelovanja kojima se postižu klimatski rezultati će vjerovatno dovesti do akumuliranih globalnih pogodnosti od više od 20 biliona dolara dok se ublažava globalna ekonomska nejednakost. Međuvladin panel za klimatske promjene (IPCC) objašnjava da je takva transformacija "moguća unutar zakona fizike i hemije", i opisuje scenarija kojima se može postići cilj uz upotrebu današnjih tehnologija (<https://www.ipcc.ch/sr15/>).

Efekti klimatskih promjena neće biti jednoobrazni. Velika nepravda je da će ljudi koji su najmanje doprinijeli globalnom zagrijavanju najviše patiti i imati najmanje resursa i infrastrukture da se prilagode. Najugroženiji regioni svijeta uključuju Podsaharsku Afriku, Južnu i Jugoistočnu Aziju, Latinsku Ameriku i ostrvske države u Tihom okeanu i svud po svijetu. Mnoge zemlje u razvoju se u velikoj mjeri oslanjaju na sektore koji su osjetljivi na klimatske promjene kao što su poljoprivreda, šumarstvo i turizam. Čak i u slučaju razvijenih nacija, njihovo siromašno stanovništvo, farmeri i ostalo ugroženo stanovništvo nose veliki teret klimatskih uticaja.

Svijet se suočava sa izazovom neuporedive veličine. Srećno. Budućnost zavisi od vašeg uspjeha.